Nyu-Yorkdagi zamonaviy san’at muzeyi Pablo Pikasso, Anri Matis va boshqa g‘arb rassomlarining doimiy ekspozitsiyadagi asarlarini eronlik rassomlar ishiga almashtirib qo‘ydi. Bu AQSh prezidenti Donald Trampning muhojirlik farmonidan norozilik tariqasida amalga oshirildi, deb xabar berdi The New York Times nashri. Gazetaning aniqlik kiritishicha, barcha asarlar “tug‘ilganidan beri yoki asli kelib chiqishi” eronlik bo‘lganlar tomonidan yaratilgan. Masalan, endilikda muzey zallarida videorassom Tala Madoniy, haykaltarosh Parvez Tanavoliy, fotosuratchi Shirona Shahboziylarning ishlarini tomosha qilish mumkin. Bundan tashqari, sudanlik rassom Ibrohim al-Salohi va iroqlik arxitektor Zohi Hadidning ishlari ham taqdim etildi. Har bir eksponat yonida maxsus matn bor. Unda muzey uchun mehmondo‘stlik va ozodlik g‘oyalari juda muhim ahamiyatga ega ekani aytiladi.